Marian Oprişan, a rămas, miercuri, fără permis de conducere. Preşedintele Consiliului Judeţean (CJ) Vrancea a fost surprins de aparatul radar, în judeţul Buzău, conducând cu 191 de km/h, informează news.ro.

Marian Oprişan

Preşedintele CJ Vrancea, social democratul Marian Oprişan, a fost filmat de aparatul radar pe DN 2 (E 85), în afara localităţii Racoviţeni, în timp ce rula cu 191 kilometri la oră.

Viteza cu care a fost prins Oprişan a fost cea mai mare înregistrată miercuri de aparatele radar cu care poliţiştii au acţionat pe şoseaua europeană, într-o acţiune pentru limitarea efectelor produse de viteza prea mare la volan.

Oprişan a fost amendat şi i-a fost reţinut permisul pentru 90 de zile.